...ી ગભરાયેલા જણાતા ન હતા.

સૌરભે એમ પણ જણાવ્યું હતું કે તેમની યુનિવર્સિટીના દરેક વિદ્યાર્થીને, તેઓ ક્યાં જાય છે અને ક્યારે પાછા આવશે તે હૉસ્ટેલના રિસેપ્શન કર્મચારીને જણાવવાનો આદેશ આપવામાં આવ્યો છે. 

વાઇરસ વિશે જાણ થયા બાદ સૌરભની યુનિવર્સિટીની કૅન્ટીનમાં માંસાહારી ભોજન આપવાનું બંધ કરવામાં આવ્યું છે. 

વુહાનમાં તેમના દોસ્તોને પણ તેમની રૂમમાં જ રહેવાનું અને ખરેખર જરૂર પડે ત્યારે જ હૉસ્ટેલ કે ડોર્મેટરી છોડવાનું કહેવામાં આવ્યું છે. 

ચીની નવું વર્ષ હોવાને કારણે વિદ્યાર્થીઓએ સંજોગવશ, દર વર્ષની માફક પોત... બાકીનો લેખ લખો:
કોની માફક તેઓ પણ અનિશ્ચિતતાથી ભયભીત છે. 

વિદ્યાર્થીઓ વખાણે છે ચીની વહીવટીતંત્રને

દીદેશ્વર મયૂમ વુહાન યુનિવર્સિટી ઓફ ટેક્નૉલૉજીમાં અભ્યાસ કરે છે.

મૂળ ચેન્નઈનાં મોનિકા સેતુરમન વુહાનમાં અભ્યાસ કરે છે. તેમણે જણાવ્યું હતું કે વુહાન 500 ભારતીય વિદ્યાર્થીઓનું ઘર છે અને 173 વિદ્યાર્થીઓ અહીં ફસાયેલા છે. તેઓ તેમનાં રૂમો અને છાત્રાવાસમાં પૂરાયેલા છે. 

મોનિકાએ ઉમેર્યું હતું કે વાઇરસે એક પ્રકારનો વિનાશ વેર્યો છે અને ચીની નવા વર્ષના સમયે આવું થયું એ પીડાકારક છે. 

જીવલેણ વાઇરસના સામના માટે લોકડાઉન સારી વાત છે. મોનિકાના જણાવ્યા અનુસાર, તેમની યુનિવર્સિટી તથા ચીન સરકારે લીધેલાં અગમચેતીનાં પગલાં સરાહનીય છે. મોનિકાને પણ માસ્ક, હાથમોજાં અને સેનિટાઈઝર્સ આપવામાં આવ્યાં છે. 

મોનિકા પાસે બે સપ્તાહ ચાલે તેટલો ભોજનસામગ્રીનો સ્ટોક છે. પરિસ્થિતિ ઝડપથી થાળે પડી જશે એવી મોનિકાને આશા છે. 

મોનિકાએ જણાવ્યું હતું કે 173 વિદ્યાર્થીઓ પોતપોતાનાં રૂમોમાં છે અને તેમના પરિવારજનો તથા ભારતીય દૂતાવાસના સંપર્કમાં છે. 

મોનિકા બધાનાં આભારી છે અને વુહાન માટે પ્રાર્થના કરવાની વિનતી તેમણે સૌને કરી હતી. 

મૂળ મણિપુરના દીદેશ્વર મયૂમ વુહાન યુનિવર્સિટી ઓફ ટેક્નૉલૉજીમાં અભ્યાસ કરે છે. 

તેમને પણ હૉસ્ટેલમાં જ રહેવાનું અને માસ્ક પહેરવાનું જણાવવામાં આવ્યું હતું. 

દીદેશ્વર મયૂમે જણાવ્યું હતું કે તહેવારની મોસમમાં આ પ્રકારની ઉદાસી નિરાશાજનક છે.

 આવું વાતાવરણ ક્યાં સુધી રહેશે એ તેમને ખબર નથી, પણ રૂમ અને છાત્રાવાસની બહાર નહીં નીકળવાથી રાહત થશે એવી તેમને આશા છે. 

તમે અમને ફેસબુક, ઇન્સ્ટાગ્રામ, યૂટ્યૂબ અને ટ્વિટર પર ફોલો કરી શકો છો